Държавен вестник, бр. 6, 2003 г., стр. 35

Б Р О Й  6
Д Ъ Р Ж А В Е Н   В Е С Т Н И К
С Т Р .  35
изход, при условие че същите не са в състояние
да осигурят гаранциите по ал. 4 и са получили
специално разрешение, последвано от провер-
ка, проведена съгласно ал. 2.
(7) Във ветеринарномедицинското разреши-
телно за внос на рибни продукти по ал. 6 се
определят специфичните изисквания по вноса,
които ще важат за продуктите, преработени или
уловени на обекти по ал. 6.
Чл. 34. (1) Националната ветеринарномеди-
цинска служба разрешава внос на охлюви без
черупки, сготвени и полуфабрикати или кон-
сервирани охлюви за човешка консумация, ако
са изпълнени следните изисквания:
1. охлювите са обработени, изчистени от
черупки, сготвени, полуфабрикати или консер-
вирани при спазване на хигиенните изисквания
съгласно чл. 3—8 от Наредбата за ветеринар-
но-санитарните изисквания при производство-
то и предлагането на пазара на охлюви, жабеш-
ки бутчета и желатин, предназначен за човеш-
ка консумация;
2. предприятията, в които са получени, имат
въведена система за самоконтрол съгласно
чл. 62, т. 4 ЗВД и чл. 103 от Правилника за при-
лагане на Закона за ветеринарномедицинската
дейност (ППЗВД) (обн., ДВ, бр. 55 от 2000 г.;
изм., бр. 4 от 2001 г.);
3. са преминали инспекция и контрол съг-
ласно чл. 35—37 от Наредба № 10 от 2000 г. за
ветеринарно-санитарните и хигиенните изиск-
вания при производството и продажбата на
рибни продукти.
(2) Всяка пратка пакетирани охлюви по ал. 1
без черупки, сготвени, полуфабрикати или кон-
сервирани охлюви трябва да носи здравна
маркировка, която съдържа името на страната
износител с главни букви или ISO кода и ре-
гистрационния номер на предприятието.
Чл. 35. (1) Националната ветеринарномеди-
цинска служба разрешава внос на жабешки бут-
чета за човешка консумация, ако са изпълнени
следните изисквания:
1. жабешките бутчета са получени съгласно
чл. 10—15 от Наредбата за ветеринарно-санитар-
ните изисквания при производството и предла-
гането на пазара на охлюви, жабешки бутчета и
желатин, предназначен за човешка консумация;
2. предприятията, в които са получени, имат
въведена система за самоконтрол съгласно
чл. 62, т. 4 ЗВД и чл. 103 ППЗВД;
3. са преминали инспекция и контрол съг-
ласно чл. 35—37 от Наредба № 10 от 2000 г. за
ветеринарно-санитарните и хигиенните изиск-
вания при производството и продажбата на
рибни продукти.
(2) Всяка пратка пакетирани жабешки бут-
чета трябва да носи здравна маркировка, която
съдържа името на страната износител с главни
букви или ISO кода и регистрационния номер
на предприятието.
Чл. 36. (1) Националната ветеринарномеди-
цинска служба разрешава внос на аквакултури
и продукти от тях от страни на произход или
части от тях, включени в списъка по чл. 2, ал. 1.
(2) За всяка страна на произход, в зависи-
мост от здравословното състояние на животни-
те, освен изискванията по чл. 2, ал. 2 се вземат
предвид:
1. ограниченията за внос от част от терито-
рията на страната;
2. ограниченията за определени видове, на
всеки етап от тяхното развитие;
3. изискванията за извършване на обработ-
ка на продуктите (например дезинфекция на
хайвера);
4. предназначението на животните или про-
дуктите от тях;
5. мерките, прилагани при вноса, като ка-
рантина или дезинфекция на хайвера.
(3) Аквакултурите и продуктите от тях се
придружават от оригинален ветеринарен сер-
тификат, който:
1. удостоверява, че отговарят на изисквани-
ята на Наредба № 22 от 2000 г. относно здрав-
ните изисквания към аквакултури и продукти
от тях при пласирането им на пазара (ДВ, бр. 86
от 2000 г.);
2. има валидност 10 дни от издаването му.
Раздел VIII
Внос на сурово, топлинно обработено мляко
и топлинно преработени млечни продукти
Чл. 37. (1) Сурово мляко, топлинно обра-
ботено мляко за пиене и продукти на млечна
основа, които се внасят, трябва да отговарят
на изискванията на Наредба № 30 от 2001 г.
за ветеринарно-санитарните и хигиенните
изисквания при добива на сурово мляко, из-
граждане и експлоатация на млекопреработ-
вателни предприятия, производството и тър-
говията с топлинно обработено мляко и млеч-
ни продукти (обн., ДВ, бр. 1 от 2001 г.; изм.,
бр. 111 от 2002 г.).
(2) Освен на изискванията по ал. 1, млечни-
те продукти, които се внасят, трябва да отгова-
рят на следните изисквания:
1. получени са в страни на произход, които
са включени в списъка по чл. 2, ал. 1;
2. животните, от които се добива млякото в
страните по произход или части от тях, не са
заразени:
а) от някоя от болестите по чл. 15, ал. 1—3
от Наредба № 30 от 2001 г. за ветеринарно-са-
нитарните и хигиенните изисквания при доби-
ва на сурово мляко, изграждане и експлоатация
на млекопреработвателни предприятия, произ-
водството и търговията с топлинно обработено
мляко и млечни продукти;
б) от екзотичните болести, посочени в чл. 6—8;
3. във ветеринарния сертификат по чл. 5, ал. 3
се посочва: